Viaductul s-a confruntat încă de la început cu probleme de stabilitate, deoarece Valea Cătușa pe care o traversează este un teren mlăștinos, cu multiple tasări. Construcția a fost afectată de cutremurul din 1977, când s-a constat o deplasare a unora din pilele viaductului față de poziția proiectată. S-a decis monolitizarea pilelor duble cu un „scut” exterior din beton armat turnat la baza lor, pentru a le obliga să lucreze împreună, însă după cutremurul din 1986 au fost constatate alte deplasări. Lucrări superficiale de reparații au fost executate în 1993.